Vi har netop tilbragt 10 dage i Juan og Tonis dejlige lejlighed i Malaga. Vi blev varmt modtaget af Toni og Cristina i lejligheden, med tips og informationer om Malaga m.v. At der også lå en flaske vin, som vi kunne drikke på den skønne tagterrasse gjorde ikke oplevelsen mindre :) Der er alt hvad man har brug for i lejligheden og den ligger meget centralt ift. kulturliv og restauranter. Ca. 20 min. gang til stranden (i lejligheden er der endda liggestole og parasol, som vi tog med os på vores strandture). Vores henvendelser til værterne blev altid besvaret indenfor meget kort tid og som regel krydret med rigtig gode anbefalinger ift. spisesteder, kulturoplevelser og skønne steder at besøge. Vi vil derfor give Juan og hans familie de varmeste anbefalinger og vi vender helt sikkert tilbage til lejligheden igen, når vi rejser til Malaga næste gang - iøvrigt en helt fantastisk by, som har utrolig meget at byde på.